
26 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1428 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Συμπλήρωση-Τροποποίηση της με αριθ. πρωτ. 
67514οικ./ 14-9-2015 απόφασης «Τρόπος διε¬ 
νέργειας διαγωνισμού υποψήφιων δικηγόρων (Β' 
2014), όπως ισχύει». 

2 Οριοθέτηση περιοχών και χορήγηση στεγαστικής 
συνδρομής για την αποκατάσταση των ζημιών σε 
κτίρια από τον σεισμό της 15ης Οκτωβρίου 2016, 
σε περιοχές της Περιφερειακής Ενότητας Ιωαννί- 
νων και της Περιφερειακής Ενότητας Θεσπρωτίας 
της Περιφέρειας Ηπείρου. 


ΑΠΟΦΑΣΕΙΣ 

Αριθμ. 29917 _ (1) 

Συμπλήρωση-Τροποποίηση της με αριθ. πρωτ. 

67514οικ./ 14-9-2015 απόφασης «Τρόπος διε¬ 
νέργειας διαγωνισμού υποψήφιων δικηγόρων 

(Β' 2014), όπως ισχύει». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις της παραγράφου 5 του άρθρου 19 του 
ν. 4194/2013 «Κώδικας Δικηγόρων» (Α' 208). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, συμπληρώνουμε - τροποποιούμε τη 
με αριθ. πρωτ. 67514οικ./14-9-2015 (Β' 2014) απόφαση 
«Τρόπος διενέργειας διαγωνισμού δικηγόρων», όπως 
ισχύει, ως εξής: 

- Στο τέλος της παρ. 4 του άρθρου 5 προστίθεται εδά¬ 
φιο ως εξής: «Για τους υποψηφίους, οι οποίοι εξετάζονται 
με τη διαδικασία της υπαγόρευσης, η προθεσμία παρα- 
τείνεται μία ώρα, ήτοι τρεις ώρες συνολικά». 

Κατά τα λοιπά η με αριθ. πρωτ. 67514οικ./14-9-2015 
(Β' 2014) απόφαση, όπως συμπληρώθηκε και τροποποι¬ 
ήθηκε με τις με αριθ. πρωτ. 76275/15-10-2015 (Β'2306), 


23672/18-3-2016 (Β'890) και 29157/11 -4-2016 (Β' 1009) 
αποφάσεις, ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΔΑΕΦΚ/90/Α32 5 (2) 

Οριοθέτηση περιοχών και χορήγηση στεγαστι- 
κής συνδρομής για την αποκατάσταση των ζη¬ 
μιών σε κτίρια από τον σεισμό της 15ης Οκτω¬ 
βρίου 2016, σε περιοχές της Περιφερειακής 
Ενότητας Ιωαννίνων και της Περιφερειακής Ενό¬ 
τητας Θεσπρωτίας της Περιφέρειας Ηπείρου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ- 
ΟΙΚΟΝΟΜΙΚΩΝ- 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.07.1978 Πράξης Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέ¬ 
ρων συναφών θεμάτων» που κυρώθηκε, τροποποι¬ 
ήθηκε και συμπληρώθηκε με τους ν. 867/1979 (Φ.Ε.Κ. 
24/Α/07.02.1979), 1048/1980 (Φ.Ε.Κ. 101/Α/02.5.1980), 
1133/1981 (Φ.Ε.Κ. 54/Α/04.3.1981) και 1190/1981 (Φ.Ε.Κ. 
203/Α/30.7.1981). 

2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
ν. 1190/1981 (Φ.Ε.Κ. 203/Α/30.07.1981) καθώς και τις 
διατάξεις του άρθρου πέμπτου του ν. 1190/1981 (Φ.Ε.Κ. 
203/Α/30.07.1981) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του ν. 2412/1996 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α/17.06.1996). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 428/26.04.2017 


3. Τις διατάξεις του άρθρου Ι,παρ. 3, του ν. 1283/1982 
(Φ.Ε.Κ. 114/Α/17.09.1982) «Για τις προθεσμίες υποβο¬ 
λής αιτήσεων δανειοδότησης των σεισμοπλήκτων και 
τη ρύθμιση άλλων θεμάτων». 

4. Τις διατάξεις του ν. 128/1975 (Φ.Ε.Κ. 178/Α/ 
28.08.1975) «περί τροποποιήσεως και συμπληρώσεως 
διατάξεων τινών αναφερομένων εις την λειτουργία του 
χρηματοδοτικού συστήματος», όπως τροποποιήθηκε 
και ισχύει. 

5. Τις διατάξεις του άρθρου 3, παρ. 3, τελευταίο 
εδάφιο του ν. 1266/1982 (Φ.Ε.Κ. 81/Α') «Περί οργάνων 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις» όπως συμπλη¬ 
ρώθηκε με το άρθρο 25, παρ. 6 του ν. 1418/1984 (Φ.Ε.Κ. 
23/Α/29.02.1984) «Περί Δημοσίων Έργων και ρυθμίσεις 
συναφών θεμάτων». 

6. Τα άρθρα 20,23,77,79 και 80 του ν. 4270/2014 «Αρ¬ 
χές δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις» (Φ.Ε.Κ. 143/Α/28.6.2014), όπως τροπο¬ 
ποιήθηκε με τον ν. 4337/2015 (Φ.Ε.Κ. ΑΊ 29), και ισχύει. 

7. Ττο ν. 3861/2010 (Φ.Ε.Κ. 112/Α/13.07.2010) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο Διαδίκτυο "Πρόγραμμα 
Διαύγεια" και άλλες διατάξεις», όπως ισχύει. 

8. Τις διατάξεις του άρθρου 129 του ν. 4199/2013 
(Φ.Ε.Κ. 216/Α/11.10.2013) «Δημόσιες υπεραστικές οδι¬ 
κές μεταφορές επιβατών - Ρυθμιστική Αρχή Επιβατικών 
Μεταφορών και άλλες διατάξεις». 

9. Τις διατάξεις του π.δ. 113/2010 «Ανάληψη υποχρε¬ 
ώσεων από τους Διατάκτες» (Φ.Ε.Κ. 194/Α/22.11.2010), 
όπως ισχύει. 

ΙΟ.Το π.δ. 111/2014 (Φ.Ε.Κ. 178/Α/29.06.2014) «Οργα¬ 
νισμός Υπουργείου Οικονομικών». 

11. Το π.δ. 109/2014 (Φ.Ε.Κ. 176/Α/29.08.2014) «Ορ¬ 
γανισμός του Υπουργείου Υποδομών, Μεταφορών και 
Δικτύων». 

12. Το π.δ. 70/2015 (Φ.Ε.Κ. 114/Α/22.9.2015) «περί ανα¬ 
σύστασης του Υπουργείου Υποδομών, Μεταφορών και 
Δικτύων». 

13. Το π.δ. 73/2015 (Φ.Ε.Κ. 116/Α/23.09.2015) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

14. Τις διατάξεις του π.δ. 116/2014 (Φ.Ε.Κ. 
185/Α/03.9.2014) «Οργανισμός του Υπουργείου Ανά¬ 
πτυξης και Ανταγωνιστικότητας». 

15. Την υπ' αριθμ. Υ197/17.11.2016 (Φ.Ε.Κ. 3722/Β7 

17.11.2016) απόφαση του Πρωθυπουργού, όπως τρο¬ 
ποποιήθηκε με την υπ' αριθμ. Υ226/28.12.2016 (Φ.Ε.Κ. 
4233/Β728.12.2016 απόφαση του Πρωθυπουργού περί 
«Ανάθεση αρμοδιοτήτων στον Αναπληρωτή Υπουργό 
Οικονομίας και Ανάπτυξης Αλέξανδρο Χαρίτση». 

16. Την υπ'αριθμ. πρωτ. οικ. 20699/30.03.2015 (Φ.Ε.Κ. 
204/Υ.Ο.Δ.Δ./01.04.2015) απόφαση διορισμού του Γενι¬ 
κού Γραμματέα Υποδομών του Υπουργείου Οικονομίας, 
Υποδομών, Ναυτιλίας και Τουρισμού. 

17. Τις διατάξεις του π.δ. 123/2016 (Φ.Ε.Κ. 208/Α/ 

4.11.2016) που αφορά στη μετονομασία των Υπουργείων 


«Υποδομών, Μεταφορών και Δικτύων», «Εσωτερικών και 
Διοικητικής Ανασυγκρότησης», «Οικονομίας, Ανάπτυξης 
και Τουρισμού». 

18. Τις διατάξεις του π.δ. 125/2016 (Φ.Ε.Κ. 210/Α/ 
05.11.2016) «Διορισμός Υπουργών, Αναπληρωτών 
Υπουργών και Υφυπουργών». 

19. Την υπ' αριθμ. πρωτ. Δ16α/04/773/29-11-1990 
(Φ.Ε.Κ. 746/Β/30-11-1990) κοινή απόφαση του Υπουργού 
Προεδρίας και του Αναπληρωτή Υπουργού ΠΕ.ΧΩ.Δ.Ε. 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

20. Την υπ' αριθμ. πρωτ. οικ. 6772/Β9β/19-12-2011 
(Φ.Ε.Κ. 3201/Β730.12.2011) απόφαση Υφυπουργού 
Υ.ΜΕ.Δ. «Τιμολόγιο υπολογισμού της δαπάνης των ερ¬ 
γασιών επισκευής για την αποκατάσταση των ζημιών 
σε κτίρια που έχουν πληγεί από φυσικές καταστροφές 
(σεισμό, πυρκαγιά, πλημμύρα, κατολίσθηση) και της 
αντίστοιχης Στεγαστικής Συνδρομής». 

21. Την υπ' αριθμ. πρωτ. οικ.4212/Β11 /02.10.2013 
(Φ.Ε.Κ. 2661/Β718.10.2013) απόφαση του Γενικού Γραμ¬ 
ματέα Δημοσίων Έργων με θέμα «Καθορισμός ελάχιστων 
υποχρεωτικών απαιτήσεων για την κατάθεση φακέλων 
επισκευής κτιρίων από Φέρουσα Τοιχοποιία που έχουν 
υποστεί βλάβες από σεισμό». 

22. Την υπ'αριθμ. πρωτ. 1455/ΣΤ8/20.02.2014 (Φ.Ε.Κ. 
455/Β725.02.2014) απόφαση του Υπουργού Υποδομών, 
Μεταφορών και Δικτύων με θέμα «Καθορισμός ελάχι¬ 
στων υποχρεωτικών απαιτήσεων για τη σύνταξη μελε¬ 
τών αποκατάστασης κτιρίων από οπλισμένο σκυρόδεμα, 
που έχουν υποστεί βλάβες από σεισμό και την έκδοση 
των σχετικών αδειών επισκευής». 

23. Την υπ' αριθμ. πρωτ. οικ. 7791/Α314/24.09.2014 
(Φ.Ε.Κ. 2658/Β708-10-2014) απόφαση Υπουργού Υ.ΜΕ.Δ. 
«Καθορισμός Διαδικασίας Ελέγχου Κτιρίων, Ελέγχου Φα¬ 
κέλων Επισκευής και ανακατασκευής Κτιρίων καθώς και 
εκδίκασης Ενστάσεων, μετά από φυσικές καταστροφές». 

24. Τον Κανονισμό (ΕΕ) αριθ. 651/2014 της Επιτροπής 
της 17ης Ιουνίου 2014 (ΟΘΙ_ 187, 26-6-2014, ρ. 1-78) για 
την κήρυξη ορισμένων κατηγοριών ενισχύσεων ως συμ¬ 
βατών με την εσωτερική αγορά και κατ'εφαρμογή των 
άρθρων 107 και 108 της Συνθήκης (και ιδίως το άρθρο 
50). 

25. Τον Κανονισμό (ΕΕ) αριθ. 702/2014 της Επιτροπής 
της 25ης Ιουνίου 2014 (Ο.ΙΙ 193,1-7-2014, ρ. 1-75) για την 
κήρυξη ορισμένων κατηγοριών ενισχύσεων στουςτομείς 
της γεωργίας και δασοκομίας και σε αγροτικές περιοχές 
συμβιβάσιμων με την εσωτερική αγορά κατ'εφαρμογή 
των άρθρων 107 και 108 της Συνθήκης για τη λειτουργία 
της Ευρωπαϊκής Ένωσης» (και ιδίως το άρθρο 30). 

26. Τον Κανονισμό (ΕΕ) αριθ. 1388/2014 της Επιτροπής 
της 16ης Δεκεμβρίου 2014 (Ε 369,24-12-2014, ρ. 37-63) 
για την κήρυξη ορισμένων κατηγοριών ενισχύσεων σε 
επιχειρήσεις που δραστηριοποιούνται στην παραγωγή, 
τη μεταποίηση και την εμπορία προϊόντων αλιείας και 
υδατοκαλλιέργειας συμβατών με την εσωτερική αγορά 
κατ' εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (και ιδίως το 
άρθρο 44). 




Τεύχος Β' 1428/26.04.2017 

27. Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του Κανονισμού 651/2014, το 
άρθρο 1 του παραρτήματος I του Κανονισμού 702/2014 
και το άρθρο 1 του παραρτήματος I του Κανονισμού 
1388/2014. 

28. Την υπ' αριθμ. πρωτ.οικ.15687/3702/12.3.2014 
διαπιστωτική πράξη του Γενικού Γραμματέα της Αποκε¬ 
ντρωμένης Διοίκησης Ηπείρου-Δυτικής Μακεδονίας για 
την έναρξη λειτουργίας στην Αποκεντρωμένη Διοίκηση 
Ηπείρου-Δυτικής Μακεδονίας από 11.3.2014 τουΤομέα 
Αποκατάστασης Σεισμοπλήκτων Ν. Κοζάνης (Τ.Α.Σ. Ν. 
Κοζάνης) με έδρα την Κοζάνη. 

29. Την υπ'αριθμ. πρωτ. οικ.5029/02.02.2015 απόφα¬ 
ση του Γενικού Γραμματέα Αποκεντρωμένης Διοίκησης 
Ηπείρου-Δυτικής Μακεδονίας με θέμα: «Διάθεση υπαλ¬ 
λήλων της Αποκεντρωμένης Διοίκησης Ηπείρου-Δυτικής 
Μακεδονίας στη Δ.Α.Ε.Φ.Κ. (τέως Υ.Α.Σ.) σε περίπτωση 
φυσικών καταστροφών (Σεισμοί, Πλημμύρες, Κατολι¬ 
σθήσεις, Πυρκαγιές)». 

30. Το υπ'αριθμ. πρωτ. 97467/5604/25.10.2016 έγγρα¬ 
φο της Αυτοτελούς Διεύθυνσης Πολιτικής Προστασίας 
της Περιφέρειας Ηπείρου με το οποίο μας ενημέρωσαν 
για τις περιοχές της Π.Ε. Ιωαννίνων που έχουν πληγεί από 
το σεισμό της 15ης Οκτωβρίου 2016 (αρ. πρωτ. Δ.Α.Ε.Φ.Κ. 
4965/26.10.2016). 

31. Το υπ'αριθμ. πρωτ. οικ.8853/27.10.2016 έγγραφο 
του Δήμου Πωγωνίου του ν. Ιωαννίνων με το οποίο ζη¬ 
τείται η οριοθέτηση του Δήμου από το σεισμό της 15ης 
Οκτωβρίου 2016 (αρ. πρωτ. Δ.Α.Ε.Φ.Κ.4986/27.10.2016). 

32. Το υπ' αριθμ. πρωτ. 8573/27.10.2016 έγγραφο του 
Δήμου Ζαγορίου του Ν. Ιωαννίνων με το οποίο ζητείται 
η οριοθέτηση του Δήμου από το σεισμό της 15ης Οκτω¬ 
βρίου 2016 (αρ. πρωτ. Δ.Α.Ε.Φ.Κ. 4987/27.10.2016). 

33. Το υπ'αριθμ. πρωτ. 9713/31.10.2016 έγγραφο του 
Δήμου Φιλιατών του Ν. Θεσπρωτίας με το οποίο ζητεί¬ 
ται η οριοθέτηση περιοχών του Δήμου που επλήγησαν 
από το σεισμό της 15ης Οκτωβρίου 2016 (αρ. πρωτ. 
Δ.Α.Ε.Φ.Κ.5012/31.10.2016). 

34. Το υπ'αριθμ. πρωτ. 72010/6259/27.10.2016 έγγρα¬ 
φο του Δήμου Ιωαννιτών με το οποίο ζητείται η οριο¬ 
θέτηση του Δήμου από το σεισμό της 15ης Οκτωβρίου 
2016 (αρ. πρωτ. Δ.Α.Ε.Φ.Κ.5013/31.10.2016). 

35. Το υπ' αριθμ. πρωτ. 6194/03.11.2016 έγγρα¬ 
φο του Δήμου Βορείων Τζουμέρκων του Ν. Ιωαννί¬ 
νων με το οποίο ζητείται η οριοθέτηση του Δήμου 
από το σεισμό της 15ης Οκτωβρίου 2016 (αρ. πρωτ. 
Δ.Α.Ε.Φ.Κ.5087/03.11.2016). 

36. Το υπ'αριθμ. πρωτ. οικ.169634/03.11.2016 έγγρα¬ 
φο του Τομέα Αποκατάστασης Σεισμοπλήκτων (Τ.Α.Σ.) 
Κοζάνης με το οποίο μας διαβίβασαν τα αιτήματα των 
Δήμων Πωγωνίου, Ιωαννιτών, Κόνιτσας, Ζαγορίου, Ζί- 
τσας, Φιλιατών και Βόρειων Τζουμέρκων με τα οποία 
ζητούν την οριοθέτηση των Δήμων τους που επλήγη¬ 
σαν από το σεισμό της 15ης Οκτωβρίου 2016 (αρ. πρωτ. 
Δ.Α.Ε.Φ.Κ.5095/31.10.2016). 

37. Το υπ'αριθμ. πρωτ. 9713/31.10.2016 έγγραφο του 
Δήμου Φιλιατών του Ν. Θεσπρωτίας με το οποίο μας 
γνωστοποιήθηκαν οι πληγείσεςαπό το σεισμό της 15ης 
Οκτωβρίου 2016 περιοχές του Δήμου Φιλιατών (αρ. 
πρωτ. Δ.Α.Ε.Φ.Κ.5012/31.10.2016). 


38. Το υπ' αριθμ. πρωτ. 10070/09.11.2016 έγγραφο 
του Δήμου Φιλιατών του Ν. Θεσπρωτίας με το οποίο 
μας γνωστοποιήθηκαν οι πληγείσες από το σεισμό της 
15ης Οκτωβρίου 2016 περιοχές του Δήμου Φιλιατών (αρ. 
πρωτ. Δ.Α.Ε.Φ.Κ. 5202/10.11.2016). 

39. Το υπ'αριθμ. πρωτ. 8179/17-11 -2016 έγγραφο της 
Γενικής Γραμματείας Πολιτικής Προστασίας του υπουρ¬ 
γείου Εσωτερικών & Διοικητικής Ανασυγκρότησης με 
το οποίο μας διαβίβασαν το αίτημα του Περιφερειάρχη 
Ηπείρου για οριοθέτηση των περιοχών που επλήγησαν 
από το σεισμό της 15ης Οκτωβρίου 2016 (αρ. πρωτ. 
5328/17.11.2016). 

40. Τις αυτοψίες που διενήργησαν οι μηχανικοί της 
Διεύθυνσης Αποκατάστασης Επιπτώσεων Φυσικών Κα¬ 
ταστροφών (Δ.Α.Ε.Φ.Κ.), καθώς και του Τ.Α.Σ. Ν. Κοζάνης, 
στα πληγέντα κτίρια των περιοχών των Περιφερειακών 
Ενοτήτων Ιωαννίνων και Θεσπρωτίας της Περιφέρειας 
Ηπείρου από τον σεισμό της 15ης Οκτωβρίου 2016. 

41. Το υπ' αριθμ. πρωτ. ΔΝΣα/84910/ΦΝ 456ε/ 
23.12.2016 έγγραφο της Δ/νσης Νομοθετικού Συντονι¬ 
σμού και Καλής Νομοθέτησης της Γενικής Γραμματείας 
του Υπουργείου Υποδομών και Μεταφορών (αρ. πρωτ. 
Δ.Α.Ε.Φ.Κ. 6174/29.12.2016). 

42. Την υπ'αριθμ. πρωτ. 13/13.01.2017 Εισηγητική Έκ¬ 
θεση Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών της Γενικής Γραμματείας 
του Υπουργείου Υποδομών και Μεταφορών (αρ. πρωτ. 
Δ.Α.Ε.Φ.Κ. 90/13.01.2017). 

43. Το υπ' αριθμ. Κ.Μ.Κ.Ε. οικ. 84457/4040/16.12.2016 
έγγραφο του Τμήματος Κρατικών Ενισχύσεων της Δ/νσης 
Προϋπ/σμού και Δημοσιονομικών Αναφορών Γενικής Δ/ 
νσης Οικονομικών Υπηρεσιών της Γενικής Γραμματείας 
ΥΠ.ΜΕ. του Υπουργείου Υποδομών και Μεταφορών (αρ. 
πρωτ. Δ.Α.Ε.Φ.Κ. 5961 /19.12.2016). 

44. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών των 
Περιφερειακών Ενοτήτων Ιωαννίνων και Θεσπρωτίας της 
Περιφέρειας Ηπείρου από τον σεισμό της 15ης Οκτω¬ 
βρίου 2016. 

45. Το γεγονός ότι ο σεισμός της 15ης Οκτωβρίου 2016 
που έπληξε περιοχές των Περιφερειακών Ενοτήτων Ιω¬ 
αννίνων και Θεσπρωτίας της Περιφέρειας Ηπείρου, ορί¬ 
ζεται ως φυσική καταστροφή. 

46. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98/Α/22-04-2005) και το γεγονός ότι από τις διατάξεις 
της παρούσας απόφασης προκαλούνται οι ακόλουθες 
δαπάνες: 

Α) Σε βάροςτου Προγράμματος Δημοσίων Επενδύσε¬ 
ων της ΣΑΕ 069, δαπάνη ύψους € 1.775.480 περίπου για 
την παροχή Δωρεάν Κρατικής Αρωγής και των εξόδων 
κίνησηςτων μηχανικών που θα διενεργήσουν αυτοψίες. 

Β) Σε βάρος του λογαριασμού του ν. 128/1975 (Φ.Ε.Κ. 
178/Α/28.08.1975), δαπάνη ύψους € 221.500 περίπου 
για την κάλυψη των τόκων των χορηγούμενων δανείων. 

και επειδή, 

• από τον σεισμό της 15ης Οκτωβρίου 2016 προκλήθη- 
καν εκτεταμένες ζημιές σε πολλά κτίρια σε περιοχέςτων 

Περιφερειακών Ενοτήτων Ιωαννίνων και Θεσπρωτίας της 
Περιφέρειας Ηπείρου, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1 Εφαρμόζουμε αναλόγως τις διατάξεις της από 
28.07.1978 Πράξεως Νομοθετικού Περιεχομένου «Περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ.», η οποία κυρώθηκε, τροποποιήθηκε 
και συμπληρώθηκε με τους Νόμους 867/1979 (Φ.Ε.Κ. 
24/Α/07-02-1979), 1048/1980 (Φ.Ε.Κ. 101 Α'), 1133/1981 
(Φ.Ε.Κ. 54 Α') και 1190/1981 (Φ.Ε.Κ. 203/Α/30-07-1981) 
καθώς και τις σχετικές κανονιστικές πράξεις που ισχύουν 
σήμερα, για την αποκατάσταση των ζημιών που προκλή- 
θηκαν στα κτίρια από τον σεισμό της 15ης Οκτωβρίου 
2016, ο οποίος έχει χαρακτήρα φυσικής καταστροφής, 
και ανήκουν στα διοικητικά όρια των παρακάτω περι¬ 
οχών: 

ΠΕΡΙΦΕΡΕΙΑΚΗ ΕΝΟΤΗΤΑ ΙΩΑΝΝΙΝΩΝ ΤΗΣ ΠΕΡΙΦΕ¬ 
ΡΕΙΑΣ ΗΠΕΙΡΟΥ 

Α) ΔΗΜΟΣ ΒΟΡΕΙΩΝ ΤΖΟΥΜΕΡΚΩΝ 
ΔΗΜΟΤΙΚΗ ΕΝΟΤΗΤΑ ΚΑΤΣΑΝΟΧΩΡΙΩΝ 
•Τοπική Κοινότητα Ελληνικού 
•Τοπική Κοινότητα Πλατανούσσης 
ΔΗΜΟΤΙΚΗ ΕΝΟΤΗΤΑ ΤΖΟΥΜΕΡΚΩΝ 
•Τοπική Κοινότητα Χουλιαράδων 
Β) ΔΗΜΟΣ ΔΩΔΩΝΗΣ 
ΔΗΜΟΤΙΚΗ ΕΝΟΤΗΤΑ ΑΓΙΟΥ ΔΗΜΗΤΡΙΟΥ 
•Τοπική Κοινότητα Επισκοπικού 
•Τοπική Κοινότητα Μουσιωτίτσης 
ΔΗΜΟΤΙΚΗ ΕΝΟΤΗΤΑ ΔΩΔΩΝΗΣ 
•Τοπική Κοινότητα Κωστάνιανης 
•Τοπική Κοινότητα Ψήνας 
Γ) ΔΗΜΟΣ ΖΑΓΟΡΙΟΥ 

ΟΛΟΚΛΗΡΗ Η ΔΗΜΟΤΙΚΗ ΕΝΟΤΗΤΑ ΚΕΝΤΡΙΚΟΥ ΖΑ- 
ΓΟΡΙΟΥ 

ΟΛΟΚΛΗΡΗ Η ΔΗΜΟΤΙΚΗ ΕΝΟΤΗΤΑ ΠΑΠΙΓΚΟΥ 
ΔΗΜΟΤΙΚΗ ΕΝΟΤΗΤΑ ΤΥΜΦΗΣ 
•Τοπική Κοινότητα Καπεσόβου 
•Τοπική Κοινότητα Κήπων 
•Τοπική ΚοινότηταΤσεπελόβου 
Δ) ΟΛΟΚΛΗΡΟΣ Ο ΔΗΜΟΣ ΖΙΤΣΑΣ 
Ε) ΟΛΟΚΛΗΡΟΣ Ο ΔΗΜΟΣ ΙΩΑΝΝΙΤΩΝ 
ΣΤ) ΔΗΜΟΣ ΚΟΝΙΤΣΑΣ 
ΔΗΜΟΤΙΚΗ ΕΝΟΤΗΤΑ ΚΟΝΙΤΣΑΣ 
• Δημοτική Κοινότητα Κονίτσης 
•Τοπική Κοινότητα Αηδονοχωρίου 
•Τοπική Κοινότητα Εξοχής 
•Τοπική Κοινότητα Καβασίλων 
•Τοπική Κοινότητα Μαζίου 
Ζ) ΟΛΟΚΛΗΡΟΣ Ο ΔΗΜΟΣ ΠΩΓΩΝΙΟΥ 
ΠΕΡΙΦΕΡΕΙΑΚΗ ΕΝΟΤΗΤΑ ΘΕΣΠΡΩΤΙΑΣ ΤΗΣ ΠΕΡΙΦΕ¬ 
ΡΕΙΑΣ ΗΠΕΙΡΟΥ 
Α) ΔΗΜΟΣ ΦΙΛΙΑΤΩΝ 
ΔΗΜΟΤΙΚΗ ΕΝΟΤΗΤΑ ΦΙΛΙΑΤΩΝ 
•Τοπική Κοινότητα Καλλιθέας Φιλιατών 
•Τοπική Κοινότητα Κεφαλοχωρίου 
•Τοπική Κοινότητα Αίας 
•Τοπική Κοινότητα Γαρδικίου (Αγίου Γεωργίου) 

1.2 Το έργο της αποκατάστασης των ζημιών σε κτίρια 
από τον σεισμό της 15ης Οκτωβρίου 2016, που έπληξε 


περιοχές των Περιφερειακών Ενοτήτων Ιωαννίνων και 
Θεσπρωτίας της Περιφέρειας Ηπείρου, αναλαμβάνει 
ο Τομέας Αποκατάστασης Σεισμοπλήκτων Ν. Κοζάνης 
(Τ.Α.Σ. Ν. Κοζάνης), ο οποίος εφεξής στην παρούσα από¬ 
φαση θα αποκαλείται «αρμόδια Υπηρεσία». 

2. ΠΡΟΘΕΣΜΙΕΣ 

2.1 Ο/Η ιδιοκτήτης/-τρια (ή ο/η διαχειριστήςΛτρια σε 
περίπτωση διηρημένης ιδιοκτησίας) κτιρίου που έχει 
πληγεί από το σεισμό της 15ης Οκτωβρίου 2016, εφό¬ 
σον επιθυμεί τον έλεγχό του και την έκδοση πορίσματος 
χαρακτηρισμού του, πρέπει να υποβάλει στην αρμόδια 
Υπηρεσία αίτηση για διενέργεια αυτοψίας στο πληγέν 
κτίριο, εντός προθεσμίας έξι (6) μηνών από τη δημοσί¬ 
ευση σε Φ.Ε.Κ. της παρούσας απόφασης. Η αίτηση αυτή 
θα συνοδεύεται από τίτλους ιδιοκτησίας, οδοιπορικό 
σκαρίφημα και φωτογραφίες του πληγέντος κτιρίου. 

2.2 Ο ιδιοκτήτης/-τρια (ή όλοι οι συνιδιοκτήτεςλτριες 
σε περίπτωση συνιδιοκτησίας ή ο/η ειδικός/-ή διαχειρι- 
στής/-τρια σε περίπτωση διηρημένης ιδιοκτησίας, όπου 
απαιτείται από τις ισχύουσες διατάξεις) κτιρίου που έχει 
πληγεί από το σεισμό της 15ης Οκτωβρίου 2016, προ- 
κειμένου να καθοριστεί δικαιούχος Στεγαστικής Συν¬ 
δρομής (Σ.Σ.) για την αποκατάσταση των ζημιών, πρέπει 
να υποβάλει στην αρμόδια Υπηρεσία αίτηση με όλα τα 
απαιτούμενα δικαιολογητικά, όπως αυτά ορίζονται σε 
σχετικές υπουργικές αποφάσεις, για έκδοση Άδειας Επι¬ 
σκευής και χορήγησης Στεγαστικής Συνδρομής (Σ.Σ.) ή 
για έκδοση Βεβαίωσης Καθορισμού Δικαιούχου Στεγα- 
στικής Συνδρομής για ανακατασκευή, εντός προθεσμίας 
δέκα οκτώ (18) μηνών από τη δημοσίευση σε Φ.Ε.Κ. της 
παρούσας απόφασης. 

Η παραπάνω προθεσμία μπορεί να παραταθεί με από¬ 
φαση του Υπουργού Υποδομών και Μεταφορών και για 
χρονικό διάστημα έως ένα (1) έτος. 

3. ΣΤΕΓΑΣΤΙΚΗ ΣΥΝΔΡΟΜΗ - ΟΡΟΙ ΚΑΙ ΠΡΟΫΠΟΘΕΣΕΙΣ 

3.1 Στις περιοχές που οριοθετούνται με την παρούσα 
απόφαση χορηγείται από την αρμόδια Υπηρεσία Στεγα- 
στική Συνδρομή (Σ.Σ.) για την επισκευή ή την ανακατα¬ 
σκευή των κτιρίων που έχουν υποστεί βλάβες από τον 
προαναφερόμενο σεισμό. 

3.2 Δικαιούχοι Σ.Σ. είναι οι ιδιοκτήτες/-τριες οι οποί- 
οι/-ες την ημέρα του συμβάντος έχουν την πλήρη ή τη 
ψιλή κυριότητα κτιρίων που έχουν υποστεί βλάβες από 
το συμβάν και χρήζουν επισκευής ή ανακατασκευής. 
Σε περιπτώσεις συνιδιοκτησίας, κάθε ιδιοκτήτης/-τρια 
είναι δικαιούχος κατά το ποσοστό της ιδιοκτησίας του/ 
της επί του οικοπέδου. 

3.3 Η Σ.Σ. συνίσταται από 80% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 20% Άτοκο Δάνειο (Α.Δ.) στους/στις δικαιούχους 
δανειολήπτες/-τριες, που χορηγείται από τα πιστωτικά 
ιδρύματα. 

3.4 Σε περίπτωση που στον/στην ίδιο/-α ιδιοκτήτη/- 
τρια ανήκαν την ημέρα του σεισμού, περισσότερες της 
μίας ιδιοκτησίες λειτουργικά ανεξάρτητες ως προς τη 
χρήση, είτε αυτές αποτελούν διηρημένες ιδιοκτησίες, 
είτε όχι, Δ.Κ.Α. δικαιούται μόνο για μία από αυτές, την 
οποία επιλέγει ο/η ίδιος/-α με Υπεύθυνη Δήλωσή του/- 

της. Για τις υπόλοιπες ιδιοκτησίες χορηγείται το σύνολο 
της Σ.Σ. εξ ολοκλήρου υπό μορφή Α.Δ. 

Εξαιρούνται: 

α) τα κτίρια των Ιερών Ναών που υπάγονται διοικητικά 
στις αρμόδιες Μητροπόλεις (και όχι οι ιδιωτικοί ναοί) και 

β) τα κτίρια κοινωφελούς χρήσης, που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλαν¬ 
θρωπικά ή σε Ευαγή Ιδρύματα ή σε Σωματεία, 

στα οποία χορηγείται Δ.Κ.Α. και Άτοκο Δάνειο για όλα 
τα πληγέντα κτίρια ιδιοκτησίας τους. 

3.5 Για κατοικίες, αποθήκες (εκτός των επαγγελματι¬ 
κών αποθηκών), στάβλους, αγροτικά κτίρια καθώς και 
αγροικίες εποχιακής χρήσης, χορηγείται Σ.Σ. με ανώτατο 
όριο εμβαδού τα 150 τ.μ. ανά λειτουργικά ανεξάρτητη 
ιδιοκτησία. 

3.6 Για ανεξάρτητους βοηθητικούς χώρους κατοικίας 
που συμπληρώνουν τη λειτουργικότητάτης (χώροι υγι¬ 
εινής, μαγειρεία) χορηγείται Σ.Σ. για εμβαδόν μέχρι 6 τ.μ. 
και με ανώτατο όριο συνολικού εμβαδού κατοικίας και 
βοηθητικού χώρου τα 150 τ.μ.. 

3.7 Για Ιερούς Ναούς, χορηγείται Σ.Σ. επί του συνόλου 
του εμβαδού του κτιρίου. 

3.8 Για κωδωνοστάσια χορηγείται Σ.Σ. για το εμβαδό 
που προκύπτει από το γινόμενο του εμβαδού κάτοψης 
του κωδωνοστασίου με το αποτέλεσμα της διαίρεσης 
του ύψους του κωδωνοστασίου (Η) με ύψος Γι=3,00μ.. 
Το ύψος ορίζεται ως η απόσταση από την έδραση του 
κωδωνοστασίου (συμπεριλαμβανομένου τυχόν υπο¬ 
γείου) έως το ανώτατο σημείο της πλάκας επικάλυψης/ 
τρούλου αυτού. 

3.9 Για κτίρια επαγγελματικής χρήσης, κτηνοτροφικές 
μονάδες, επαγγελματικές αποθήκες καθώς και κτίρια κοι¬ 
νωφελούς χρήσης, που ανήκουν στο Δημόσιο, Ν.Π.Δ.Δ., 
Ο.Τ.Α. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία, το εμβαδόν (εάν είναι πάνω 
από 150 τ.μ.) θα διαιρείται σε τμήματα των 150 τ.μ. Το 
προκύπτον τελικώς, μετά την ως άνω διαίρεση, υπόλοιπο 
τμήματος, αν έχει εμβαδόν μέχρι και 50 τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται Σ.Σ. 
ανάλογα με το εμβαδόν του. 

Κάθε τμήμα με εμβαδόν 150 τ.μ. αντιμετωπίζεται ως 
ιδιοκτησία λειτουργικά ανεξάρτητη. Ως εκ τούτου για το 
πρώτο τμήμα η Σ.Σ. θα αποτελείται κατά 80% από Δ.Κ.Α. 
και κατά 20% από Α.Δ., ενώ για τα υπόλοιπα τμήματα 
μόνο από Α.Δ.. 

3.10 Για κτίρια, τα οποία είναι χαρακτηρισμένα διατη¬ 
ρητέα σύμφωνα με το Φ.Ε.Κ. δημοσίευσηςτης απόφασης 
χαρακτηρισμού ή είχε αρχίσει η διαδικασία χαρακτηρι¬ 
σμού τους πριν την ημέρα του σεισμού, χορηγείται Σ.Σ. 
ως ακολούθως: 

α) Για κτίρια, που έχει χαρακτηριστεί διατηρητέα μόνο 
η όψη, χορηγείται Σ.Σ. με ανώτατο όριο εμβαδού τα 150 
τ.μ. ανά λειτουργικά ανεξάρτητη ιδιοκτησία. 

β) Για κτίρια, που είναι χαρακτηρισμένα διατηρητέα 
στο σύνολό τους, χορηγείται Σ.Σ. επί του συνόλου του 
εμβαδού του κτιρίου. 

3.11 Στις περιπτώσεις που δε χορηγείται στο/στη δι¬ 
καιούχο δάνειο από Πιστωτικό Ιδρυμα ή ο/η ίδιος/-α δεν 
επιθυμεί τη λήψη του, δύναται να λάβει μόνο τη Δ.Κ.Α. 
από την αρμόδια Υπηρεσία. 


3.12 Δε χορηγείται Στεγαστική Συνδρομή στις ακό¬ 
λουθες περιπτώσεις: 

α) σε κτίρια που κατά την ημέρα του σεισμού ήταν 
εγκαταλειμμένα κατά την κρίση της αρμόδιας Υπηρε¬ 
σίας. 

Εγκαταλειμμένο κτίριο, είναι το κτίριο το οποίο παρου¬ 
σιάζει εμφανή στοιχεία εγκατάλειψης όπως π.χ. έλλειψη 
εξωτερικών κουφωμάτων, βλάβες στα δομικά στοιχεία 
(στέγη, πατώματα κ.λπ.), που εμφανώς προϋπήρχαν του 
σεισμού και οφείλονται σε απόλυτη εγκατάλειψη. 

Προκειμένου να γίνει άρση του χαρακτηρισμού του 
εγκαταλελειμμένου πρέπει το κτίριο να ήταν στοιχειω¬ 
δώς κατοικήσιμο πριν το συμβάν και ο/η ιδιοκτήτης/- 
τρια να προσκομίσει στοιχεία που ενισχύουν την άρση 
του εγκαταλειμμένου, όπως δηλώσεις (Ε1), (Ε2), (Ε9), 
Βεβαιώσεις Οργανισμών Κοινής Ωφελείας (Ο.Κ.Ω.) των 
τελευταίων τριών (3) προηγούμενων ετών από το σεισμό. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.13 Στις περιπτώσεις κτιρίων που ανήκουν σε επιχει¬ 
ρήσεις ισχύουν επιπλέον τα ακόλουθα: 

α) Η Σ.Σ. και τυχόν άλλες πληρωμές που λαμβάνονται 
για την αποκατάσταση των ζημιών των κτιρίων, συμπε¬ 
ριλαμβανομένων των πληρωμών στο πλαίσιο ασφαλι¬ 
στηρίων συμβολαίων, δεν πρέπει να υπερβαίνουν το 
100% του κόστους αποκατάστασης της ζημίας, όπως 
αυτό αποδεικνύεται από τα σχετικά τιμολόγια προμήθει¬ 
ας υλικών και παροχής υπηρεσιών, ή το αναγραφόμενο 
στο συμβόλαιο αγοραπωλησίας τίμημα στην περίπτωση 
αγοράς κτιρίου. Σε αντίθετη περίπτωση περικόπτεται 
αναλόγως η Σ.Σ. και επιστρέφεται από τον/την δικαιούχο 
το υπερβάλλον ποσό που τυχόν έχει ήδη καταβληθεί. 

β) Βάσει της παρούσας, χορηγείται Σ.Σ. στους/στις 
ιδιοκτήτες/-τριες ακινήτων για την αποκατάσταση των 
ζημιών, εφόσον δεν έχει εγκριθεί η λήψη αποζημίωσης 
από άλλον δημόσιο φορέα για τις ίδιες ζημιές. 

γ) Η έγκριση Σ.Σ. ανακατασκευής ή αποπεράτωσης ή 
αυτοστέγασης καθώς και η άδεια επισκευής του πληγέ- 
ντος κτιρίου, πρέπει να χορηγείται εντός τεσσάρων (4) 
ετών από την εκδήλωση του γεγονότος. 

Εντός του ίδιου χρονικού διαστήματος, πρέπει να συ- 
νάπτεται η δανειστική σύμβαση με τα πιστωτικά ιδρύ¬ 
ματα για τη χορήγηση δανείου. 

Στις περιπτώσεις κτιρίων που ανήκουν σε επιχειρήσεις 
που δραστηριοποιούνται στην πρωτογενή γεωργική πα¬ 
ραγωγή ή σε επιχειρήσεις που δραστηριοποιούνται στην 
παραγωγή, τη μεταποίηση και την εμπορία προϊόντων 
αλιείας και υδατοκαλλιέργειας, το σύνολο της Σ.Σ. κατα¬ 
βάλλεται εντός τεσσάρων (4) ετών από την εκδήλωση 
του γεγονότος. 

δ) Όλα τα σχετικά δικαιολογητικά έγγραφα που αφο¬ 
ρούν τη χορήγηση της Σ.Σ. διατηρούνται για χρονικό 
διάστημα τουλάχιστον δέκα (10) ετών απάτην καταβολή 
της τελευταίας δόσης της Δ.Κ.Α. ή του Α.Δ.. Η υποχρέωση 
αυτή αφορά και στα πιστωτικά ιδρύματα που χορηγούν 
τα σχετικά δάνεια. 

ε) Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9 των Κανονισμών 651/2014, 702/2014 
και 1388/2014, είναι υποχρεωτική η δημοσίευση των 

πληροφοριών, που αναφέρονται στο Παράρτημα III των 
εν λόγω Κανονισμών, σε εμπεριστατωμένο δικτυακό 
τόπο για τις κρατικές ενισχύσεις, για λόγους διαφάνει¬ 
ας, το αργότερο εντός έξι μηνών από την ημερομηνία 
έγκρισης χορήγησης της Σ.Σ. 

Ως επιχείρηση, νοείται κάθε οντότητα, ανεξάρτητα από 
τη νομική της μορφή, που ασκεί οικονομική δραστηρι¬ 
ότητα. Σε αυτές περιλαμβάνονται ειδικότερα αυταπα- 
σχολούμενα άτομα και οικογενειακές επιχειρήσεις που 
ασκούν βιοτεχνική ή άλλη δραστηριότητα, καθώς και 
προσωπικές εταιρείες ή ενώσεις προσώπων που ασκούν 
τακτικά μια οικονομική δραστηριότητα. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες/-τριεςτων κτιρίων που χαρακτηρίζονται από 
την αρμόδια Υπηρεσία ως: 

α) Επικινδύνως ετοιμόρροπα (Ε.Ε.) 

β) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδε¬ 
τικό υλικό αργιλώδες) τα οποία δεν έχουν χαρακτηρισθεί 
Ε.Ε. αλλά οι ζημιές που προκλήθηκαν από τον σεισμό 
δεν επιδέχονται, σύμφωνα με την κρίση της αρμόδιας 
Υπηρεσίας, ουσιαστικής αποκατάστασης, δηλαδή επι¬ 
σκευής που να εξασφαλίζει την αναγκαία αντισεισμική 
αντοχή τους. 

γ) Υπέρμετρης δαπάνης επισκευής (ασύμφορα). 

δ) Κτίρια που υπέστησαν ολοσχερή κατάρρευση από 
τον σεισμό ή κατεδαφίστηκαν αμέσως μετά από αυτόν, 
με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
αρμόδια Υπηρεσία, Πρωτόκολλα Αυτοψίας Επικινδύνων 
Ετοιμόρροπων Κτισμάτων, εφόσον: 

ί. Ο/Η ενδιαφερόμενος/-νη έχει υποβάλει εμπρόθεσμα 
(κατά την παρ. 2 της παρούσας απόφασης) αίτηση στην 
αρμόδια Υπηρεσία για το συγκεκριμένο κτίριο. 

ϋ. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του (π.χ. 
οικοδομική άδεια, συμβόλαια, αποδείξεις Ο.Κ.Ω., Ε9). 

ίίί. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοινο¬ 
τικών Τελών, ΕΊ, Ε2, κ.λπ.). 

ίν. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά τον σεισμό ή ότι το 
κτίριο κατέρρευσε από αυτόν. 

4.2 Η ανακατασκευή των κτιρίων γίνεται στο οικόπεδο 
που υπήρχε το πληγέν κτίριο ή σε άλλο οικόπεδο ιδιο¬ 
κτησίας του/της δικαιούχου εντός της ίδιας Δημοτικής 
Ενότητας. 

Σε περίπτωση που το οικόπεδο του/της δικαιούχου ρυ- 
μοτομείται ή δεν μπορεί να κατασκευαστεί το νέο κτίριο 
εντός αυτού για οποιαδήποτε νόμιμη αιτία, μπορεί να 
κατασκευαστεί το νέο κτίριο σε άλλο ιδιόκτητο οικόπεδο 
του/της δικαιούχου εντός της Περιφερειακής Ενότητας 
που βρισκόταν το πληγέν κτίριο. 

4.3 Χορηγείται Σ.Σ. ανακατασκευής, σύμφωνα με τους 
όρους και περιορισμούς που καθορίζονται στην παρ. 3 
της παρούσας απόφασης, ως εξής: 


α) Για κατοικίες και για ανεξάρτητους βοηθητικούς χώ¬ 
ρους κατοικίαςπου συμπληρώνουν τη λειτουργικότητάτης 
(χώροι υγιεινής, μαγειρεία), το ποσό των € 1.000 ανά τ.μ.. 
β) Για Ιερούς Ναούς, το ποσό των € 850 ανά τ.μ.. 
γ) Για κτίρια επαγγελματικής χρήσης καθώς και κοι¬ 
νωφελούς χρήσης που ανήκουν στο Δημόσιο, Ν.Π.Δ.Δ., 
Ο.Τ.Α. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία, το ποσό των € 500 ανά τ.μ.. 

δ) Για κτηνοτροφικές μονάδες, επαγγελματικές απο¬ 
θήκες και κωδωνοστάσια το ποσό των € 400 ανά τ.μ.. 

ε) Για αποθήκες (εκτός των επαγγελματικών αποθη¬ 
κών), στάβλους, αγροτικά κτίρια, καθώς και αγροικίες 
εποχιακής χρήσης το ποσό των € 300 ανά τ.μ.. 

στ) Για υπόγειους χώρους, όπως αυτοί ορίζονται από 
τον Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα¬ 
σκευή, ανάλογα με τη χρήση. 

ζ) Για κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστή¬ 
ρων κ.λπ. χορηγείται Σ.Σ. που αντιστοιχεί στο 50% της 
εκάστοτε ισχύουσας τιμής μονάδας για ανακατασκευή, 
ανάλογα με τη χρήση. 

η) Για κτίρια που η κατασκευή τους δεν είχε ολοκλη¬ 
ρωθεί μέχρι την ημέρα του σεισμού, χορηγείται Σ.Σ. ανά¬ 
λογα με το ποσοστό των εργασιών που είχαν εκτελεστεί, 
βάσει πίνακα της Δ.Α.Ε.Φ.Κ.. 

θ) Για κτίρια, τα οποία είναι χαρακτηρισμένα διατηρη¬ 
τέα σύμφωνα με το Φ.Ε.Κ. δημοσίευσης της απόφασης 
χαρακτηρισμού) ή είχε αρχίσει η διαδικασία χαρακτη¬ 
ρισμού τους πριν την ημέρα του σεισμού και κρίνονται 
κατεδαφιστέα και εφόσον μετά την κατεδάφιση του κτι¬ 
ρίου δεν αίρεται ο χαρακτηρισμός του ως διατηρητέου, 
χορηγείται Σ.Σ. ως ακολούθως: 

ί) Για κτίρια, που έχει χαρακτηριστεί διατηρητέα μόνο η 
όψη, χορηγείται Σ.Σ. ανακατασκευήςτης όψης με χρήση 
του τιμολογίου επισκευής της υπηρεσίας για διατηρητέα 
κτίρια και ανακατασκευής του υπολοίπου κτιρίου με τις 
τιμές που ισχύουν για την αντίστοιχη κατηγορία κτιρίου, 
όπως αναφέρονται στις σχετικές παραγράφους. 

ϋ) Για κτίρια, που είναι χαρακτηρισμένα διατηρητέα 
στο σύνολό τους, οι προαναφερόμενες τιμές Σ.Σ. προ¬ 
σαυξάνονται κατά 20% ανάλογα με τη χρήση των κτιρίων. 

ι) Ο/Η δικαιούχος υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβαδού 
(ή του όγκου στις περιπτώσεις επαγγελματικών χώρων) 
του κατεδαφιστέου κτιρίου με βάση το οποίο υπολογί¬ 
στηκε η Σ.Σ. 

Στην περίπτωση που το ανακατασκευαζόμενο κτίριο 
έχει εμβαδόν μικρότερο του 75% του εμβαδού του κα- 
τεδαφιστέου κτιρίου, η Σ.Σ. θα υπολογίζεται αναλογικά. 
5. ΑΥΤΟΣΤΕΓΑΣΗ 

5.1. Εγκρίνεται όπως η Σ.Σ. για ανακατασκευή χρησι¬ 
μοποιηθεί για αυτοστέγαση (αγορά έτοιμου ή υπό ανέ¬ 
γερση κτιρίου). 

Το αγοραζόμενο κτίριο θα πρέπει να είναι εντός της 
Δημοτικής Ενότητας που βρίσκεται το πληγέν κτίριο, να 

είναι νομίμως υφιστάμενο και να έχει εμβαδόν ίσο του¬ 
λάχιστον με το 75% του εμβαδού που υπολογίστηκε η 
Σ.Σ. προκειμένου να χορηγηθεί ολόκληρο το ποσό. Στην 
περίπτωση που το νέο κτίριο έχει μικρότερο εμβαδόν η 
Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμη¬ 
μα καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίριο που αγοράζεται θα πρέπει να μην είναι πρό¬ 
χειρη κατασκευή και να μην παρουσιάζει βλάβες από 
φυσική καταστροφή που δεν έχουν νομίμως αποκατα¬ 
σταθεί. 

Ο/Η ενδιαφερόμενος/-νη πριν την αγορά του κτιρίου, 
θα πρέπει να γνωστοποιήσει στην αρμόδια Υπηρεσία τα 
στοιχεία του κτιρίου που πρόκειται να αγοράσει και η 
αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

5.2. Εγκρίνεται όπως η Σ.Σ. για ανακατασκευή χρη¬ 
σιμοποιηθεί για αποπεράτωση ιδιόκτητου κτιρίου που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του/της δικαιού¬ 
χου εντός της ίδιας Δημοτικής Ενότητα. 

Στην περίπτωση που το οικόπεδο του/της δικαιούχου 
ρυμοτομείται ή δεν μπορεί να κατασκευαστεί το νέο κτί¬ 
ριο εντός αυτού για οποιαδήποτε νόμιμη αιτία, μπορεί να 
αποπερατώσει άλλο ιδιόκτητο κτίριο σε άλλο ιδιόκτητο 
οικόπεδο, εντός της Περιφερειακής Ενότητας που βρι¬ 
σκόταν το πληγέν κτίριο. 

Επισημαίνεται ότι η Σ.Σ. χορηγείται ανάλογα με το πο¬ 
σοστό των εργασιών που υπολείπονται για την αποπε¬ 
ράτωση του κτιρίου, βάσει πίνακα της Δ.Α.Ε.Φ.Κ.. 

6. ΕΠΙΣΚΕΥΕΣ ΚΤΙΡΙΩΝ 

6.1 Για την επισκευή όλων των κτιρίων, η Σ.Σ. υπολο¬ 
γίζεται ανάλογα με τις ζημιές που παρουσιάζει το κτίριο 
και σύμφωνα με το Τιμολόγιο Επισκευών της Δ.Α.Ε.Φ.Κ., 
το οποίο έχει εγκριθεί με τη με αρ. πρωτ. οικ.6772/ 
Β9β/19-12-2011 (Φ.Ε.Κ. 3201/Β/30-12-2011) απόφαση 
Υφυπουργού Υ.ΜΕ.ΔΙ. Απαραίτητη προϋπόθεση το κτίριο 
να χρησιμοποιείται και οι ζημιές να προέρχονται από το 
σεισμό και όχι από εγκατάλειψη. 

6.2 Εκδίδεται άδεια επισκευής (για το σύνολο του κτι¬ 
ρίου) και χορηγείται Σ.Σ. επισκευής, σύμφωνα με τους 
όρους και περιορισμούς που καθορίζονται στην παρ. 3 
της παρούσας απόφασης, ως εξής: 

■ Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέροντα 
στοιχεία, καθορίζεται σε € 450 ανά τ.μ., ανά λειτουργικά 
ανεξάρτητη ιδιοκτησία. 


• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 250 ανά τ.μ., ανά λειτουργικά ανεξάρ¬ 
τητη ιδιοκτησία. 

6.3 Από τα προαναφερόμενα ανώτατα όρια της χορη¬ 
γούμενης Σ.Σ. εξαιρούνται οι κτηνοτροφικές μονάδες, 
τα κτίρια με αμιγώς χρήση αποθήκης, οι στάβλοι, τα 
αγροτικά κτίρια, οι αγροικίες εποχιακής χρήσης καθώς 
και τα κωδωνοστάσια. 

Για τα προαναφερόμενα εκδίδεται άδεια επισκευής 
(για το σύνολο του κτιρίου) και χορηγείται Σ.Σ. επισκευής, 
σύμφωνα με τους όρους και περιορισμούς που καθορί¬ 
ζονται στην παρ. 3 της παρούσας απόφασης, ως εξής: 

■ Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέροντα 
στοιχεία, καθορίζεται σε € 250 ανά τ.μ., ανά λειτουργικά 
ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 150 ανά τ.μ., ανά λειτουργικά ανεξάρ¬ 
τητη ιδιοκτησία. 

6.4 Δύναται να εκδοθεί άδεια επισκευής Μικρής Κλί¬ 
μακας (για το σύνολο του κτιρίου) και να χορηγηθεί Σ.Σ. 
επισκευής, σύμφωνα με τους όρους και περιορισμούς 
που καθορίζονται στην παρ. 3 της παρούσας απόφασης, 
σε κτίρια με χρήση κατοικίας, βοηθητικού χώρου που 
συμπληρώνει τη λειτουργία μιας κατοικίας καθώς και οι¬ 
κιακής αποθήκης, με την προϋπόθεση ότι οι βλάβες είναι 
μόνο σε μη φέροντα στοιχεία (π.χ. βλάβες στην επικερά- 
μωση της στέγης του κτιρίου, τοίχοι πλήρωσης κ.λπ.). Σε 
αυτή την περίπτωση η μελέτη επισκευής συντάσσεται 
από μηχανικούς της αρμόδιας Υπηρεσίας. 

Το μέγιστο ποσό Σ.Σ. που δύναται να εγκριθεί με άδεια 
επισκευής Μικρής Κλίμακας είναι €5.000 ανά κτίριο. Στις 
περιπτώσεις που το ποσό της Σ.Σ., όπως προκύπτει από τον 
προϋπολογισμό εργασιών επισκευής σύμφωνα με το εγκε¬ 
κριμένο τιμολόγιο της Υπηρεσίας, υπερβαίνει το ποσό των 
€5.000, θα ακολουθείται η διαδικασία για έκδοση άδειας 
επισκευής με σύνταξη μελέτης από ιδιώτη μηχανικό. 

Στις περιπτώσεις που για την αποκατάσταση των βλα¬ 
βών απαιτείται η χρήση ικριωμάτων, θα ορίζεται από τον 
ιδιοκτήτη του κτιρίου επιβλέποντας μηχανικός, σύμφω¬ 
να με τα αναφερόμενα στο άρθρο 48, του κεφ. Γ', του 
ν. 4178/2013 (Φ.Ε.Κ. 174/Α/08.08.2013). 

Στις περιπτώσεις που σύμφωνα με τις κείμενες διατά¬ 
ξεις κατά περίπτωση, απαιτείται έγκριση των εργασιών 
επισκευής από άλλη Υπηρεσία, δε δύναται να εκδοθεί 
άδεια επισκευής Κτιρίου Μικρής Κλίμακας. 

6.5 Για κτίρια που είναι χαρακτηρισμένα διατηρητέα 
στο σύνολό τους, σύμφωνα με το Φ.Ε.Κ. δημοσίευσης της 
απόφασης χαρακτηρισμού ή είχε αρχίσει η διαδικασία 
χαρακτηρισμού τους πριν την ημέρα του σεισμού, τα 
ανώτατα όρια της χορηγούμενης Σ.Σ. που προαναφέρο- 
νται ανάλογα με τη χρήση του κτιρίου, προσαυξάνονται 
κατά 20%. 

6.6 Η Σ.Σ. επισκευής δεν μπορεί να υπερβαίνει τη Σ.Σ. 
ανακατασκευής του κτιρίου σε περίπτωση που αυτό 
ανακατασκευαζόταν. 

6.7 Οι ιδιοκτήτες/-τριεςτων κτιρίων που κρίνονται επι- 
σκευάσιμα μπορούν να χρησιμοποιήσουν τη Σ.Σ., που 
αναλογεί στην επισκευή του πληγέντος κτίσματος, για 
ανακατασκευή ή αυτοστέγαση ή αποπεράτωση με τους 
περιορισμούς που τίθενται στα προηγούμενα, εφόσον 
κατεδαφίσουν το κτίριο με δικές τους δαπάνες. 

6.8 Ειδικότερα για την αποκατάσταση ζημιών σε κτι- 
ριακές εγκαταστάσεις επιχειρήσεων και επαγγελματι¬ 
κών χώρων η Σ.Σ. επιτρέπεται να χορηγηθεί, με τους 
ίδιους όρους και στους μισθωτές ή σε όσους έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών/-τρών μέσα 
σε 45 ημέρες από τη δημοσίευση στην Εφημερίδα της 
Κυβερνήσεωςτης κοινής υπουργικής απόφασης Οριοθέ- 
τησης της πληγείσας περιοχής από το σεισμό. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον/την 
ενοικιαστή/-τρια για λογαριασμό του/της αμελούντος 
ιδιοκτήτη/-τριας. Σε κάθε περίπτωση, η υποχρέωση για 
την καταβολή των δόσεων του δανείου βαρύνει τον/την 
ιδιοκτήτη/-τρια. 

7. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
Σ.Σ. 

7.1) ανακατασκευή ή αυτοστέγαση ή αποπεράτωση 
κτιρίου 

7.1.1) Το ποσό της Σ.Σ. για ανακατασκευή κτιρίου ή 
αυτοστέγαση (εφόσον αγοράζεται κτίριο υπό ανέγερ¬ 
ση) χορηγείται από την αρμόδια Υπηρεσία σε τρεις ισό¬ 
ποσες δόσεις, η πρώτη από τις οποίες καταβάλλεται με 
την Έγκριση χορήγησης Στεγαστικής Συνδρομής και οι 
επόμενες δύο ανάλογα με την πρόοδο των εργασιών 
στην οικοδομή. 

Το ποσό της Σ.Σ. για αποπεράτωση κτιρίου, χορηγείται 
από την αρμόδια Υπηρεσία σε δύο ισόποσες δόσεις, η 
πρώτη από τις οποίες καταβάλλεται με την Έγκριση χο¬ 
ρήγησης Στεγαστικής Συνδρομής και η δεύτερη με την 
ολοκλήρωση των εργασιών στην οικοδομή. 

7.1.2) Το ποσό της Σ.Σ. για αυτοστέγαση, εφόσον 
αγοράζεται έτοιμο κτίριο, χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. 

Στις παραπάνω περιπτώσεις απαιτείται, η βεβαιωμένη 
κατεδάφιση του πληγέντος κτιρίου με μέριμνα του/της 
ιδιοκτήτη/-τριας. 

7.2) Επισκευή κτιρίου 

Το ποσό της Σ.Σ. για επισκευή κτιρίου χορηγείται σε 
τρεις δόσεις ως εξής: 

• Η πρώτη δόση Σ.Σ. χορηγείται με την έκδοση της 
Άδειας Επισκευής και αντιστοιχεί στο 40% του ποσού 
της εγκεκριμένης Σ.Σ. 

• Η δεύτερη δόση Σ.Σ. χορηγείται αφού εκτελεστούν 
εγκεκριμένες εργασίες επισκευής, των οποίων ο προϋ¬ 
πολογισμός αντιστοιχεί τουλάχιστον στο 50% του ποσού 
της εγκεκριμένης Σ.Σ. Η δεύτερη δόση Σ.Σ. αντιστοιχεί 
στο 30% του ποσού της εγκεκριμένης Σ.Σ. 


Επισημαίνεται ότι προκειμένου να χορηγηθεί η δεύ¬ 
τερη δόση Σ.Σ. θα πρέπει να έχουν εκτελεστεί όλες οι 
εγκεκριμένες εργασίες επισκευής που αφορούν στο 
φέροντα οργανισμό του κτιρίου. 

• Η τρίτη δόση Σ.Σ. χορηγείται με την περαίωση των 
εργασιών επισκευής και αντιστοιχεί στο 30% του ποσού 
της εγκεκριμένης Σ.Σ. 

Στις περιπτώσεις που το εγκεκριμένο ποσό της Σ.Σ. 
είναι μέχρι € 5.000, θα χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
Υπηρεσία για χορήγηση Βεβαίωσης Περαίωσης Εργασι¬ 
ών, εντός του χρόνου ισχύος της αδείας. 

8. ΚΤΙΡΙΑ ΠΛΗΓΕΝΤΑ ΑΠΟ ΠΡΟΓΕΝΕΣΤΕΡΟΥΣ ΣΕΙΣ¬ 
ΜΟΥΣ 

8.1 Οι ιδιοκτήτες/-τριες κτιρίων, που είχαν κριθεί 
επικινδύνως ετοιμόρροπα ή ως κτίρια δομημένα από 
ευτελή υλικά ή ως ασύμφορα επισκευής λόγω προγενέ¬ 
στερων σεισμών, τα οποία δεν έχουν κατεδαφιστεί και 
έχουν υποστεί ζημιές και από το σεισμό του θέματος, δε 
δικαιούνται Σ.Σ. για την αποκατάστασή τους λόγω του 
σεισμού αυτού. 

8.2 Οι ιδιοκτήτες/-τριες κτιρίων, τα οποία είχαν κρι- 
θεί επισκευάσιμα λόγω προγενέστερων σεισμών και 
είχε εκδοθεί άδεια επισκευής, δικαιούνται Σ.Σ. για την 
αποκατάστασή τους εφόσον έχουν υποστεί ζημιές από 
το σεισμό του θέματος, σύμφωνα με τις διατάξεις που 
ισχύουν για το εν λόγω συμβάν. 

Το ποσό της Σ.Σ. που θα χορηγηθεί λόγω του σεισμού 
του θέματος θα μειώνεται σύμφωνα με τα παρακάτω: 

• στην περίπτωση που έχει εκταμιευθεί μόνο η πρώτη 
δόση της εγκεκριμένης Σ.Σ. από τον προγενέστερο σει¬ 
σμό, η Δ.Κ.Α. που δικαιούται από το σεισμό του θέματος 
θα μειωθεί κατά το ποσό της Δ.Κ.Α. από τον προγενέστε¬ 
ρο σεισμό που έχει εκταμιευθεί. 

• στην περίπτωση που έχει εκταμιευθεί και η δεύτερη 
δόση της εγκεκριμένης Σ.Σ. από τον προγενέστερο σει¬ 
σμό, η Δ.Κ.Α. που δικαιούται από το σεισμό του θέματος 
θα μειωθεί κατά το ποσό της Δ.Κ.Α. που αναλογεί στις 
απολειπόμενες (μη εκτελεσθείσες) εργασίες επισκευής, 
σύμφωνα με τη Βεβαίωση Προόδου εργασιών επισκευής 
από τον προγενέστερο σεισμό. 

• στην περίπτωση που έχει εκδοθεί Βεβαίωση Περαίω¬ 
σης εργασιών επισκευής από τον προγενέστερο σεισμό, 
δε θα μειώνεται το ποσό της Σ.Σ. που δικαιούται από το 
σεισμό του θέματος. 

Η αρμόδια Υπηρεσία θα εγκρίνει τη χορήγηση Σ.Σ. από 
το σεισμό του θέματος λαμβάνοντας υπόψη τα προανα- 
φερόμενα σχετικά με τη μείωσή της. 

Η Σ.Σ. στις προαναφερόμενες περιπτώσεις θα χορη¬ 
γείται σύμφωνα με το χαρακτηρισμό των κτιρίων από το 
σεισμό του θέματος. 

9. ΝΕΟΙ ΚΤΗΤΟΡΕΣ 

Δύνανται να καθοριστούν δικαιούχοι Στεγαστικής 
Συνδρομής (Σ.Σ.) οι νέοι/-ες κτήτορες που απέκτησαν 
την πλήρη ή ψιλή κυριότητα των κτιρίων μετά το σεισμό 
του θέματος, ασχέτως του τρόπου αποκτήσεως αυτών. 

Στις περιπτώσεις που ο/η προκάτοχος έχει κριθεί δι¬ 
καιούχος Στεγαστικής Συνδρομής θα πρέπει στη συμ¬ 
βολαιογραφική πράξη να μεταβιβάζεται το δικαίωμα 
της Στεγαστικής Συνδρομής (εξαιρείται η περίπτωση της 
κληρονομικής διαδοχής). 

Επισημαίνεται ότι στις περιπτώσεις αγοραπωλησίας 
απαιτείται η συμβολαιογραφική πράξη να γίνει εντός 
προθεσμίας δέκα οκτώ (18) μηνών από τη δημοσίευση 
σε Φ.Ε.Κ. της παρούσας απόφασης. 

Δωρεάν Κρατική Αρωγή δικαιούνται οι νέοι/-ες κτή¬ 
τορες μόνον εφόσον τόσο αυτοί/-ές όσο και οι προη- 
γούμενοι/-ες ιδιοκτήτες/-τριες, αποδεδειγμένα (και με 
υποβολή υπευθύνων δηλώσεων) δεν έχουν λάβει Δ.Κ.Α. 
για άλλο πληγέν κτίριο από το σεισμό του θέματος. 

10. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ. καθορίζονται οι 
δυσπρόσιτες περιοχές (περιοχές στις οποίες δυσχεραί- 
νεται σε μεγάλο βαθμό η προσκόμιση των υλικών και 
των μηχανημάτων για την εκτέλεση των οικοδομικών 
εργασιών) και σε αυτές δίνεται προσαύξηση 20% στις 
προαναφερόμενες τιμές Σ.Σ. 

11. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
μηχανικών. 

12. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα πιστωτικά 
ιδρύματα. 

Η συνολική διάρκεια των δανείων επισκευής ή ανα- 
κατασκευής κτιρίου ορίζεται σε δεκαπέντε (15) χρόνια, 
η δε εξόφλησή τους θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί είκοσι τέσσερις (24) μήνες μετά 
την υπογραφή της δανειστικής σύμβασης. 

Η συνολική διάρκεια των δανείων επισκευής ή ανακα- 
τασκευής διατηρητέων κτιρίων ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου εξάμηνης διάρκειας της 
εκάστοτε τελευταίας εκδόσεως που χρονικά προηγείται 
της έναρξης κάθε περιόδου εκτοκισμού των δανείων, 
προσαυξημένο κατά 2 ποσοστιαίες μονάδες, χωρίς 
άλλη προσαύξηση για προμήθεια κτλ, επιδοτούμενο 
κατά 100% από τον λογαριασμό του ν. 128/1975 (Φ.Ε.Κ. 
178/Α/28.8.1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

13. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγοράζε¬ 


ται από το προϊόν του ατόκου δανείου ή αντ'αυτού επί 
άλλου ακινήτου που τυχόν προσφέρεται από τον/την 
δανειολήπτη/-τρια, εφόσον η αξία του ακινήτου καλύ¬ 
πτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Τα πιστωτικά ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από το σεισμό και στις περιπτώσεις που υπάρχει 
αδυναμία προσφοράς ακινήτου για εγγραφή υποθήκης, 
προς διασφάλιση του δανείου. Είναι δυνατή η υποθήκευ¬ 
ση αστικού ακινήτου της αρμόδιας Μητρόπολης που 
ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες διατάξεις. 

14. ΜΗ ΤΗΡΗΣΗ ΟΡΩΝ 

14.1 Με ειδικό όρο των οικείων δανειστικών συμβά¬ 
σεων, θα καθορίζεται ρητά ότι, σε περίπτωση υποβολής 
από τους/τις δικαιούχους δανείων ή τους/τις νέουςΛες 
κτήτορες, ανακριβών δηλώσεων ή σε περίπτωση μη εκ- 
πλήρωσηςτων υποχρεώσεων, που θα αναλάβουν με όσα 
προβλέπονται στην παρούσα απόφαση (π.χ. έκδοση βε¬ 
βαίωσης περαίωσης εργασιών) και γενικά στις διατάξεις 
που αφορούν στην αποκατάσταση των σεισμόπληκτων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Επιστροφή του ποσού των επιδοτούμενων τόκων 
των δανείων που είχαν καταβληθεί εντόκως, με το ισχύον 
επιτόκιο υπερημερίας. 

14.2 Το ποσό τηςΔ.Κ.Α., σε περίπτωση υποβολής από 
τους/τις δικαιούχους ή νέους/-ες κτήτορες ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν με βάση όσα προβλέπονται 
στην παρούσα απόφαση (π.χ. έκδοση βεβαίωσης περαί¬ 
ωσης εργασιών) και γενικά στις διατάξεις που αφορούν 
στην αποκατάσταση των σεισμόπληκτων κτιρίων, θα 
επιστρέφεται εντόκως με επιτόκιο υπερημερίας το κοι¬ 
νώς ισχύον για κάθε περίπτωση υπερημερίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2017 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























